REGLAMENT DE RÈGIM INTERN DEL DEPARTAMENT D'ENGINYERIA QUÍMICA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/376)
  + [Valencià](/va/acuerdo/376)






Selector de idioma

Leer

* [Español](/es/acuerdo/376)
* [Valencià](/va/acuerdo/376)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DEL DEPARTAMENT D'ENGINYERIA QUÍMICA[Butlletí Oficial Universitat d'Alacant](/ca/Publicacion)
=======================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DEL DEPARTAMENT D'ENGINYERIA QUÍMICA

Data d'aprovació
:   26/07/2006

Data de publicació
:   28/07/2006

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=376.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/376)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/376)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DEL DEPARTAMENT D'ENGINYERIA QUÍMICA&url=https://www.boua.ua.es/va/acuerdo/376)

**Títol:** REGLAMENT DE RÈGIM INTERN DEL DEPARTAMENT D'ENGINYERIA QUÍMICA

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 26 de juliol de 2006

REGLAMENT DE RÈGIM INTERN DEL DEPARTAMENT D’ENGINYERIA QUÍMICA DE LA UNIVERSITAT D’ALACANT  
    
 TÍTOL PRELIMINAR  
 Art. 1. Naturalesa  
 Art. 2. Competències  
 Art. 3. Composició  
    
 TÍTOL I: ÒRGANS DEL DEPARTAMENT  
 Art. 4. Òrgans del Departament  
 CAPÍTOL I: ÒRGANS COL·LEGIATS  
 SECCIÓ 1a: CONSELL DEL DEPARTAMENT  
             Art. 5. Competències  
             Art. 6. Composició  
             Art. 7. Comissió Electoral   
             Art. 8. Convocatòria d’eleccions  
             Art. 9. Procediment electoral  
 SECCIÓ 2a: COMISSIÓ PERMANENT DEL CONSELL DEL DEPARTAMENT  
             Art. 10. Competències  
             Art. 11. Composició  
             SECCIÓ 3a: FUNCIONAMENT DELS ÒRGANS COL·LEGIATS  
             Art. 12. Règim de sessions del Consell del Departament  
 Art. 13. Règim de sessions de la Comissió Permanent del Consell del Departament  
 Art. 14. Règim jurídic i funcionament dels òrgans col·legiats  
             CAPÍTOL II: ÒRGANS UNIPERSONALS  
 SECCIÓ 1a: DIRECTOR DEL DEPARTAMENT  
             Art. 15. Competències   
             Art. 16: Elecció   
             Art. 17. Mandat, remoció, nomenament i cessament  
 SECCIÓ 2a: SECRETARI DEL DEPARTAMENT  
 Art. 18. Nomenament, substitució i cessament  
 Art. 19. Funcions  
    
 TÍTOL II: RÈGIM ECONÒMIC I FINANCER  
 Article 20. Mitjans materials  
 Article 21. Gestió pressupostària  
    
 TÍTOL III: REFORMA DEL REGLAMENT  
 Article 22. Reforma del Reglament  
    
 DISPOSICIÓ ADDICIONAL  
    
 DISPOSICIONS TRANSITÒRIES  
 Primera. Mandat dels membres del Consell del Departament  
 Segona. Mandat del director del Departament  
    
 DISPOSICIÓ DEROGATÒRIA  
    
 DISPOSICIÓ FINAL  
    
    
   
 TÍTOL PRELIMINAR  
    
 Article 1. Naturalesa  
 El Departament d’Enginyeria Química, adscrit a la Facultat de Ciències, és un òrgan de la Universitat d’Alacant constituït per imperatiu del títol I, capítol I, article 6 de l’Estatut d'aquesta Universitat, i està encarregat d’organitzar, desenvolupar i coordinar els ensenyaments en l’àmbit de les àrees de coneixement d'Enginyeria Química i Tecnologies del Medi Ambient, d’acord amb la programació docent de la Universitat, així com també de donar suport i fomentar les activitats i iniciatives docents i investigadores del professorat.  
    
 Article 2. Competències  
 Corresponen al Departament les següents competències:  
 a-      Organitzar, desenvolupar i coordinar la docència de les diferents disciplines corresponents a les seues àrees de coneixement, d’acord amb els plans d’estudi i la programació docent de les facultats i escoles.  
 b-     Organitzar, desenvolupar i coordinar la docència en els estudis de postgrau en les matèries de la seua competència.  
 c-      Promoure estudis d’especialització i donar suport a les activitats i iniciatives docents del seus membres.  
 d-     Impulsar la investigació pròpia i donar suport a les activitats i iniciatives investigadores dels seus membres.  
 e-      Proporcionar assessorament científic, tècnic i artístic a persones físiques o entitats públiques o privades en l’àmbit de les seues competències.  
 f-       Desenvolupar processos de qualitat en la docència i investigació i participar en l’avaluació de les activitats del seu personal docent i investigador i d’administració i serveis.  
 g-      Promoure activitats d’extensió universitària, a proposta dels seus membres.  
 h-      Procurar la renovació i l’enriquiment científic, tècnic, artístic i pedagògic dels seus membres.  
 i-        Participar en l’elaboració dels plans d’estudi i en la programació de la resta d’activitats docents que afecten les seues àrees de coneixement.  
 j-       Organitzar i proposar la seua plantilla docent i investigadora i de personal d’administració i serveis, en els termes de la programació pròpia de la Universitat.  
 k-     Participar en els procediments de selecció i promoció del personal docent i investigador, així com del personal d’administració i serveis que integre el Departament, d’acord amb el que establisquen la normativa vigent i els reglaments de la Universitat.  
 l-        Administrar els seus pressuposts i gestionar els mitjans materials d’acord amb la planificació econòmica i comptable de la Universitat.  
 m-    Cooperar amb els altres òrgans de la Universitat en la realització de les seues funcions.  
 n-      Promoure contractes amb persones, universitats o entitats públiques o privades per a la realització de treballs de caràcter científic, tècnic o artístic, així com per al desenvolupament dels ensenyaments d’especialització o activitats específiques de formació.  
 o-     Determinar els procediments d’avaluació del rendiment de l’alumnat, d’acord amb els criteris generals que establisquen el Consell de Govern i les juntes de facultat o escola corresponent.  
 p-     Qualsevol altra comesa que els assignen les lleis, l’Estatut i els reglaments de la Universitat.   
    
 Article 3. Composició  
 Són membres del Departament:  
 a-      El personal docent i investigador de les seues àrees de coneixement.  
 b-     Els becaris d’investigació adscrits al Departament.  
 c-      L’alumnat matriculat en algunes de les matèries impartides pel Departament.  
 d-     El personal d’administració i serveis adscrit al Departament.  
    
 TÍTOL I: ÒRGANS DEL DEPARTAMENT  
    
 Article 4. Òrgans del Departament  
 El govern, la representació i l’administració del Departament s’articula a través dels òrgans següents:  
 a-      Col·legiats:   
 §         El Consell del Departament  
 §         La Comissió Permanent del Consell del Departament  
 b-     Unipersonals:  
 §         El director del Departament  
 §         El secretari del Departament  
    
 CAPÍTOL I: ÒRGANS COL·LEGIATS  
    
 SECCIÓ 1a: CONSELL DEL DEPARTAMENT  
    
 Article 5. Competències  
 Són funcions del Consell del Departament les següents:  
 a-      Elaborar i aprovar la proposta de Reglament de règim intern, així com la seua modificació.  
 b-     Elegir i proposar al rector el nomenament o remoció del director del Departament.  
 c-       Proposar, si escau, la constitució de seccions departamentals.  
 d-     Elaborar informes relatius a la creació de nous departaments, instituts universitaris d’investigació i centres, i els relatius a la creació, modificació o supressió de titulacions o ensenyaments i els seus corresponents plans d’estudis, quan afecten assignatures o especialitats de les seues àrees de coneixement.  
 e-      Aprovar la proposta de modificació de les plantilles de personal docent i investigador i de personal d’administració i serveis.  
 f-       Elegir i remoure, si escau, els representants del Departament en les diferents comissions del centre o de la Universitat.  
 g-      Proposar la convocatòria de places vacants dels cossos docents universitaris i elevar la proposta dels membres de les comissions d’acord amb el que preveu l’Estatut de la Universitat d’Alacant.  
 h-      Participar en els procediments d’avaluació del personal docent i investigador.  
 i-        Participar en els procediments d’avaluació, certificació i acreditació de la Universitat que afecten les seues activitats.  
 j-       Aprovar la proposta de pressupost i la liquidació de comptes d’aquest.  
 k-     Establir les necessitats de personal i materials que requerisca el desenvolupament de les activitats del Departament.   
 l-        Aprovar el pla d’actuació docent i investigadora i la memòria anual del Departament, abans de l’inici de cada curs acadèmic.  
 m-    Aprovar l’informe previ d’adscripció dels seus membres a altres departaments o a instituts universitaris d’investigació, com també els informes sobre recepció de membres d’altres departaments.  
 n-      Distribuir l’activitat docent entre els seus membres i supervisar la qualitat de la docència que s’hi imparteix.  
 o-     Proposar programes i estudis de postgrau i especialització en matèries pròpies de les àrees de coneixement del Departament o en col·laboració amb altres departaments, instituts universitaris d’investigació o altres centres.  
 p-     Conèixer, coordinar i difondre les activitats investigadores dels membres del Departament  
 q-     Fixar els criteris per a avaluar i supervisar, si escau, l’activitat investigadora dels seus membres.  
 r-       Informar preceptivament i proposar la designació dels membres de les comissions avaluadores per a l’obtenció del grau de doctor.  
 s-      Qualsevol altra que li atribuïsquen l’ordenament vigent i l’Estatut de la Universitat d’Alacant.  
    
 Article 6. Composició  
 1.      El Consell del Departament, òrgan de govern d’aquest, està format per:  
 a-      Membres nats: tot el personal docent i investigador doctor adscrit al Departament, que constituirà el 75 per 100 del Consell.  
 b-     Membres representants dels diferents col·lectius, que constituiran el 25 per 100 restant, d’acord amb la distribució següent:  
 §         10 per 100 elegit pel personal docent i investigador no doctor i els becaris d’investigació entre els membres d’aquest col·lectiu. Quan el nombre de representants a elegir que corresponga a aquest col·lectiu siga igual o superior al nombre de àrees que componen el Departament, les àrees es constituiran a aquests efectes en circumscripcions electorals, i els representants es repartiran proporcionalment als membres d’aquest col·lectiu en cada àrea, assegurant un representant per àrea.  
 §         10 per 100 elegit pels estudiants matriculats en les assignatures que impartisca el Departament entre els membres d’aquest col·lectiu.  
 §         5 per 100 elegit pel personal d’administració i serveis destinat en el Departament i entre els membres d’aquest col·lectiu.  
 Les fraccions iguals o superiors a 0,50 que resulten del repartiment es corregiran per excés i les inferiors, per defecte.  
 En tot cas es garantirà almenys un representant per cada col·lectiu.  
 2.      La part electiva del Consell del Departament es renovarà cada dos anys, mitjançant eleccions convocades a aquest efecte pel director, d’acord amb el que dispose aquest Reglament i, en els aspectes no previstos, la normativa pròpia de la Universitat que siga d’aplicació.  
    
 Article 7. Comissió Electoral  
 Es constituirà una Comissió Electoral, la finalitat de la qual serà garantir la transparència, objectivitat i imparcialitat del procés electoral, com també el principi d’igualtat.   
 La Comissió Electoral estarà formada per un professor doctor pertanyent als cossos docents universitaris, que exercirà de president, un membre del personal d’administració i serveis, que serà el secretari, i un estudiant, que actuarà com a vocal, tots ells adscrits al Departament.  
 Els membres de la Comissió Electoral són inelegibles, excepte renúncia. En aquest cas seran substituïts pel membre suplent que corresponga.  
 Quan hi haja impossibilitat manifesta de substitució entre els integrants d’un determinat col·lectiu, el director del Departament podrà variar la composició de la Comissió Electoral i fer un nou sorteig per a designar els nous membres.  
    
 La Comissió Electoral tindrà la seu en la secretaria del Departament, on s’hauran de remetre les consultes i reclamacions que vagen dirigides a la Comissió.   
    
 Els acords de la Comissió Electoral s’adoptaran per majoria simple. El quòrum necessari per a la constitució de la Comissió Electoral requerirà la presència de dos dels membres, com a mínim.   
 Els acords de la Comissió Electoral són recurribles en alçada davant del rector de la Universitat d’Alacant. En finalitzar el procés electoral, la Comissió Electoral remetrà a la secretaria del Departament tota la documentació derivada perquè l’arxive i la custodie.   
    
 Els acords de les comissions electorals que hagen de ser difosos ho seran a través dels taulers d’anuncis del Departament, si bé podran també ser publicats en la pàgina web, si ho acorda la Comissió Electoral.   
 Les competències de la Comissió Electoral són:  
 a-      Publicar el cens provisional d’electors.   
 b-     Resoldre, si escau, les reclamacions contra el cens provisional i aprovar el cens definitiu.  
 c-      Determinar el nombre de representants que s’han d’elegir en cada col·lectiu i, si escau, circumscripció electoral, de forma directament proporcional als percentatges establits en l’article 6.  
 d-     Proclamar provisionalment les candidatures presentades, una vegada comprovades les causes d’inelegibilitat.  
 e-      Resoldre, si escau, les reclamacions contra la proclamació provisional de candidats i fer-ne la proclamació definitiva.  
 f-       Constituir-se en mesa electoral, el dia fixat per a l’acte de la votació.   
 g-      Proclamar provisionalment els candidats electes.  
 h-      Resoldre, si escau, les reclamacions contra la proclamació provisional de candidats electes i fer-ne la proclamació definitiva.  
 i-        Interpretar i aplicar la normativa electoral i qualsevol altra que se’n derive que siga adient per a l’adequat desenvolupament dels procediments electorals.  
    
 Article 8. Convocatòria d’eleccions  
 1. L’elecció dels representants dels diferents sectors de la comunitat universitària en el Consell del Departament es farà per sufragi universal, lliure, igual, directe i secret, i es portarà a terme necessàriament dins el període lectiu i sense que puga coincidir amb els terminis de convocatòria d’exàmens ordinaris. El sufragi és un dret personal i indelegable, i no serà admissible el vot per correu ni anticipat.   
    
 2. Calendari electoral. El calendari electoral inclourà les dates i terminis següents:  
 a-      Data d’exposició pública del cens electoral (cinc dies lectius).  
 b-     Termini de presentació de reclamacions contra el cens (durant les dates d’exposició del cens).  
 c-      Data de publicació del cens definitiu (set dies lectius des de la data inicial d’exposició del cens).   
 d-     Termini de presentació de candidatures (cinc dies lectius des de la publicació del cens definitiu) i de correcció d’errors en les candidatures presentades (tres dies lectius des de la comunicació per part de la Comissió Electoral de l’error).  
 e-      Data de proclamació provisional de candidats (cinc dies lectius des del final del termini de presentació de candidatures).  
 f-       Termini de presentació de reclamacions contra l’acte de proclamació provisional de candidats (tres dies lectius des de la proclamació provisional).  
 g-      Data de proclamació definitiva de candidats i suplents (cinc dies lectius des de la proclamació provisional).  
 h-      Termini de campanya electoral (cinc dies lectius des de la data de proclamació definitiva de candidats).  
 i-        Data de la jornada de votació (dia lectiu següent al final de la campanya electoral). La mesa electoral estarà oberta quatre hores.   
 j-       Data de proclamació de resultats provisionals (l’endemà de la votació).  
 k-     Termini de reclamacions a la proclamació provisional (dos dies lectius des de la proclamació provisional).  
    
 Article. 9. Procediment electoral  
 1.      Els membres de la Comissió Electoral, titulars i suplents, es reuniran abans de l’inici de la votació per a constituir-se en mesa electoral. Els suplents substituiran els seus respectius titulars en cas d’absència d’aquests.  
 Si per incompareixença d’alguns dels membres de la mesa electoral no fóra possible constituir-la, els qui es troben presents podran designar les persones més idònies, i sempre que siga possible dins del mateix col·lectiu, per a garantir el bon desenvolupament de l’elecció, o encomanar aquesta designació al director del Departament.  
 2.      Quan el nombre de representants a elegir siga igual o superior al d’electors, els integrants del col·lectiu en el qual es donen aquestes circumstàncies seran proclamats, per la Comissió Electoral, membres del Consell del Departament.  
 3.      Quan el nombre de candidatures presentades siga igual o inferior al nombre de representants a elegir, no serà necessari fer la votació, i seran proclamats membres del Consell del Departament aquests candidats.  
 4.      Quan dos o més candidats obtinguen el mateix nombre de vots, es donarà preferència per a proclamar-lo com a membre del Consell del Departament al candidat que porte més temps vinculat a la Universitat d’Alacant al cos electoral pel qual ha presentat la seua candidatura. En el cas de l’alumnat, serà elegit el de major edat.  
    
 SECCIÓ 2a: COMISSIÓ PERMANENT DEL CONSELL DEL DEPARTAMENT  
    
 Article 10. Competències  
 Les competències de la Comissió Permanent seran les que li delegue el Consell del Departament, llevat de les relatives a les que estableixen els apartats a), b), e), f), j) i o) de l’article 5 d’aquest Reglament.  
    
 Article 11. Composició  
 La Comissió Permanent serà nomenada pel Consell del Departament i estarà formada per:   
 a) El director  
 b) El secretari  
 c) Un representant del personal docent i investigador doctor adscrit per cada àrea de coneixement del Departament  
 d) Un membre del personal docent i investigador no doctor i dels becaris d’investigació pertanyent al Consell del Departament  
 e) Un membre del personal d’administració i serveis pertanyent al Consell del Departament  
 f) Un alumne pertanyent al Consell del Departament  
    
 El Consell del Departament nomenarà també suplents.   
    
 Tots els membres, llevat del director i el secretari, seran elegits en sessió del Consell del Departament per i entre els membres de cada col·lectiu que s’hi presenten com a candidats. Si no hi ha candidats, la selecció es farà per sorteig. Aquests membres s’elegiran cada dos anys després de la renovació de la part electiva del Consell del Departament.   
    
 SECCIÓ 3a: FUNCIONAMENT DELS ÒRGANS COL·LEGIATS  
    
 Article 12. Règim de sessions del Consell del Departament  
 El Consell del Departament es reunirà:  
    
 a-      En sessió ordinària, almenys dues vegades al semestre.  
 b-     En sessió extraordinària, sempre que siga convocat pel director, a iniciativa pròpia o quan ho sol·licite, almenys, una cinquena part dels membres.  
 Presidirà les sessions el director del Departament, i actuarà com a secretari el del Departament.  
    
 Article 13. Règim de sessions de la Comissió Permanent del Consell del Departament   
 La Comissió Permanent del Consell del Departament es reunirà tantes vegades com siga necessari, a instància del director o quan ho sol·liciten, almenys, una cinquena part dels membres.   
 Presidirà las sessions el director del Departament, i actuarà com a secretari el del Departament.  
    
 Article 14. Règim jurídic i funcionament dels òrgans col·legiats  
 1.       La convocatòria dels òrgans col·legiats, que es comunicarà preferentment per via electrònica, correspondrà al director i haurà de ser notificada assegurant que la reben els seus membres amb una antelació mínima de quaranta-vuit hores, excepte els casos d’urgència.  
 La convocatòria haurà de contenir l’ordre del dia de la sessió, i la informació sobre els temes objecte de la convocatòria haurà d’estar a disposició dels membres en el mateix termini.  
 L’ordre del dia serà fixat pel director, que tindrà en compte, si escau, les peticions dels altres membres formulades amb prou antelació.  
 El director inclourà obligatòriament en l’ordre del dia els temes que li hagen sigut presentats per escrit, amb prou antelació, per un mínim d’un deu per cent dels membres de l’òrgan.  
 2.       Llevat de disposició contrària d’aquest Reglament, el quòrum per a la vàlida constitució dels òrgans col·legiats a l’efecte de celebració de sessions, deliberacions i presa d’acords requerirà la presència del president i secretari o, si escau, dels qui els substituïsquen, i de la meitat almenys de la resta de components, en primera convocatòria.  
 Si no hi haguera quòrum, l’òrgan col·legiat es constituirà en segona convocatòria mitja hora després de l’assenyalada per a la primera. Als efectes de l’apartat anterior, hi haurà prou amb la presència del president i secretari, o dels seus substituts, i l’assistència de la tercera part dels membres de l’òrgan.  
 3.       Els acords seran adoptats per la majoria simple dels assistents a la sessió, excepte els casos en què la normativa vigent establisca una altra majoria.   
 Llevat de previsió expressa en contrari en la normativa vigent, les referències al règim d’acords es computaran tenint en compte el nombre de membres que en cada moment componguen l’òrgan.  
 No podrà ser objecte de deliberació o acord cap assumpte que no figure en l’ordre del dia de la sessió, llevat que hi estiguen presents tots els membres de l’òrgan col·legiat i siga declarada la urgència de l’assumpte pel vot favorable de la majoria absoluta.  
 4.       Els membres de l’òrgan col·legiat podran fer constar en l’acta el seu vot contrari a l’acord adoptat, la seua abstenció o el sentit del seu vot favorable, i els motius que el justifiquen. Així mateix, podran sol·licitar la transcripció íntegra de la seua intervenció o proposta, sempre que aporten en l’acte o en el termini que assenyale el director el text que s’hi corresponga fidelment, el qual es farà constar així en l’acta o se n’adjuntarà a aquesta una còpia.  
 Els membres que discrepen de l’acord adoptat podran formular vot particular per escrit en el termini de quaranta-vuit hores, que s’incorporarà al text aprovat.  
 Les votacions es faran a mà alçada. No obstant això, la votació serà secreta quan es tracte d’elecció de persones o quan ho sol·licite una cinquena part, almenys, dels assistents.  
 5.       Llevat que hi haja una disposició en contrari en la normativa vigent, qualsevol membre podrà delegar el seu dret en un altre membre de l’òrgan col·legiat.  
 La delegació haurà de constar per escrit i ser notificada al president de l’òrgan en el moment de la constitució de la sessió.  
 A l’efecte d’establir quòrum per a la vàlida constitució de l’òrgan i les majories per a l’adopció d’acords, es considerarà present el membre que n’haja exercit la delegació, i s’atorgarà eficàcia al vot que per ell emeta, si escau, el membre delegat.  
    
 CAPÍTOL II: ÒRGANS UNIPERSONALS  
    
 SECCIÓ 1a: DIRECTOR DEL DEPARTAMENT  
    
 Article 15. Competències  
 1.      Corresponen al director del Departament aquestes competències:  
 a-      Representar el Departament, dirigir-lo i coordinar-ne la gestió ordinària.  
 b-     Convocar i presidir les reunions del Consell del Departament i de la seua Comissió Permanent.  
 c-      Executar els acords adoptats pel Consell del Departament.  
 d-     Supervisar l’execució dels plans d’activitats a desenvolupar pel Departament i elaborar-ne la memòria anual.  
 e-      Vetlar pel compliment de la dedicació del personal docent i investigador.  
 f-       Dirigir l’activitat del personal d’administració i serveis adscrit al Departament.  
 g-      Proposar un secretari entre els professors del Departament a temps complet, que serà nomenat pel rector.  
 h-      Informar el Consell del Departament dels acords adoptats i les actuacions seguides per la Comissió Permanent.   
 i-        Informar el Consell del Departament, almenys semestralment, de l’estat d’execució del pressupost assignat pel Consell de Govern de la Universitat d’Alacant.  
 j-       Qualsevol altra funció que li atribuïsquen la legislació vigent i l’Estatut de la Universitat d’Alacant, com també les que hi puga delegar el Consell del Departament.  
 2.      En cas de vacant, absència, malaltia o altra causa legal, les funcions del director seran assumides pel secretari del Departament.   
    
 Article 16. Elecció   
 1. El director del departament o qui n’exercisca les funcions convocarà el Consell del Departament en sessió extraordinària a fi de convocar eleccions a director. En aquest Consell es farà la presentació de candidatures a director del Departament. El secretari del Departament haurà de comprovar que no hi concorren causes d’exclusió.   
 2. Després d’admetre les candidatures, i si així s’acorda, s’atorgarà un torn de paraula als candidats presentats i s’obrirà seguidament, si escau, l’oportú debat. En acabar aquest debat, el director del Departament, o qui n’exercisca les funcions, assenyalarà dia per a la votació i elecció de director en un termini que no serà superior a set dies. No obstant això, podrà portar-se a terme l’elecció en el mateix Consell, si així es decideix per unanimitat de tots els seus membres presents.   
 3. Mesa electoral. En la sessió del Consell del Departament en què haja de portar-se a terme l’elecció, amb caràcter previ a l’inici de la votació es farà el sorteig públic de la mesa electoral entre els membres presents del Consell. La mesa electoral es compondrà de tres membres. Es procurarà que hi estiguen representats els col·lectius de professors, alumnes i personal d’administració i serveis. La mesa electoral resoldrà sobre totes les reclamacions que pogueren ocasionar-se en la votació, escrutini i proclamació de candidats electes.   
 4. Votació. L’elecció de director de Departament serà per votació nominal i secreta. El vot serà personal i indelegable, i no serà admissible el vot anticipat. La mesa electoral haurà d’adoptar les mesures necessàries per a garantir el secret de la votació.   
 5. Escrutini. En acabar la votació, i en la mateixa sessió del Consell, la mesa electoral en farà l’escrutini, que tindrà caràcter públic.   
 6. Proclamació de director. Resultarà proclamat director el candidat que obtinga el major nombre de vots.   
 7. Els casos d’empat es resoldran a favor del candidat de més categoria en els cossos docents universitaris, i si persisteix la igualtat, en favor del de més antiguitat en la Universitat d’Alacant en el cos corresponent.   
 8. Absència de candidats. Si no s’hi presentara cap candidat, el director cessant o qui n’exercisca les funcions continuarà exercint-les. En aquest cas, es farà una nova convocatòria per a l’elecció de director en el termini màxim d’un mes.   
    
 Article 17. Mandat, remoció, nomenament i cessament.  
 1. El director del Departament en té la representació i n’exerceix les funcions de direcció i gestió ordinària.  
 2. El Consell del Departament elegirà el director entre el seu professorat doctor pertanyent als cossos docents universitaris.  
 3. Resultarà elegit director el candidat que obtinga el major nombre de vots en la sessió del Consell del Departament que s’haguera convocat amb una antelació mínima d’un mes a la data d’expiració del mandat ordinari i exclusivament amb aquesta finalitat. No s’admetrà en aquests processos la delegació de vot.   
 4. El nomenament de director, d’acord amb la proposta del Consell del Departament, correspon al rector. El seu mandat serà de quatre anys, i la reelecció és possible una sola vegada.   
 5. El director del Departament podrà ser remogut pel Consell del Departament. La moció de censura haurà de ser presentada per una cinquena part, com a mínim, dels membres del Consell, i es requerirà, per a ser aprovada, el vot favorable de la majoria absoluta dels membres que el componen.  
 Serà d’aplicació en aquests casos, així mateix, les previsions complementàries contingudes en l’article 85 de l’Estatut de la Universitat d’Alacant.  
 6. L’elecció de Coordinador de Secció, si escau, es farà d’acord amb els requisits i el procediment previstos per a l’elecció de director del Departament, per i entre els membres d’aquesta secció departamental.   
    
 SECCIÓ 2a: SECRETARI DEL DEPARTAMENT   
    
 Article 18. Nomenament, substitució i cessament  
    
 1. El secretari serà nomenat pel rector a proposta del director del Departament, entre el professorat a temps complet que hi està adscrit.   
 2. El secretari cessarà en el càrrec a petició pròpia, a proposta del director o quan s’acabe el mandat d’aquest. En aquest últim supòsit, continuarà en el càrrec interinament mentre no es produïsca el nomenament del nou director.   
 3. En cas de vacant, absència o malaltia, el secretari serà substituït pel personal docent i investigador del Consell del Departament que elegisca el director del Departament.   
    
    
 Article 19. Funcions  
    
 Correspon al secretari elaborar i custodiar les actes i documents oficials del Departament, col·laborar en la coordinació de la seua gestió, donar fe dels acords del Consell, tramitar les propostes, ordenar i arxivar els documents, confeccionar els escrits de caràcter intern i totes les funcions que pugen ser-li encomanades pel director.   
    
    
 TÍTOL II: RÈGIM ECONÒMIC I FINANCER  
    
 Article 20. Mitjans materials  
 1.      El Departament disposarà d’un pressupost propi que li serà assignat directament pel Consell de Govern i en el qual caldrà consignar, a més d’aquells ingressos directes de la Universitat, els que procedisquen de contractes, subvencions o altres ingressos específics dels docents i investigadors del Departament, en els termes que establisca la Universitat.  
 2.      La distribució de les disponibilitats i dotacions materials i econòmiques del Departament entre les seues diferents àrees de coneixement haurà de respondre als principis que en el seu cas establisca sobre això el Consell de Govern i, en tot cas, atendre la seua respectiva activitat docent i investigadora.  
 3.      La distribució dels espais i mitjans materials de què disposa el Departament entre els seus membres haurà de portar-se a terme atenent la seua respectiva activitat docent i investigadora.  
    
    
 Article 21. Gestió pressupostària  
 1.      Correspon al Consell del Departament aprovar la distribució de la proposta de pressupost del Departament, com també la liquidació de comptes d’aquest.  
 2.      El pressupost serà gestionat d’acord amb el que preveuen l’Estatut de la Universitat d’Alacant i la normativa de gestió pressupostària pròpia de la Universitat.   
 3.      El director de Departament informarà, almenys semestralment, el Consell del Departament de l’estat d’execució del pressupost del Departament.   
    
    
 TÍTOL III: REFORMA DEL REGLAMENT  
    
 Article 22. Reforma del Reglament  
    
 1.      Aquest Reglament podrà reformar-se a proposta del director del Departament o d’un terç dels membres del Consell del Departament.  
 2.      L’aprovació de la proposta de reforma del Reglament requerirà un quòrum qualificat de la majoria absoluta dels membres del Consell del Departament.  
 3.      Una vegada aprovada, la proposta de reforma del Reglament serà elevada al Consell de Govern.  
    
    
 DISPOSICIÓ ADDICIONAL  
    
 Totes les denominacions contingudes en aquest Reglament d’òrgans unipersonals de govern, representació, càrrecs i membres de la comunitat universitària, així com qualsevol altra denominació que s’hi faça en gènere masculí o femení s’entendran fetes i s’utilitzaran indistintament en qualsevol dels gèneres, segons el sexe del titular que els ocupe o de la persona a la qual faça referència.  
    
    
 DISPOSICIONS TRANSITÒRIES  
    
 Primera. Mandat dels membres del Consell del Departament  
    
 Els membres del Consell del Departament elegits d’acord amb el Reglament electoral per a la primera elecció de consells de departaments, instituts universitaris d’investigació i els seus directors, aprovat pel Consell de Govern de la Universitat d’Alacant de 18 de novembre de 2004, continuaran exercint el càrrec fins al compliment del seu mandat.  
    
 Segona. Mandat del director del Departament  
    
 El director del Departament elegit d’acord amb el procediment indicat en la disposició transitòria primera continuarà en el exercici del seu càrrec fins al compliment del mandat previst en aquest Reglament. A l’actual director del Departament d’Enginyeria Química se li computarà el període de mandat vigent a l’efecte





[Carretera Sant Vicent del Raspeig s/n  
03195 Sant Vicent del Raspeig - Alacant  
 Tel. 62 130 0323 - Fax 68 521 8893](https://www.google.es/maps/@21.350893,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12401&trk=tyah&trkInfo=tarId%1K1630315278380%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)